 Awọn alaṣẹ Kwara Poli le akẹkọọ mẹrin to jiwee wo lasiko idanwo danu : Nitori pe wọn jiwee wo lasiko idanwo, awọn alaṣẹ ileewe giga Kwara State Polytechnic, Ilọrin, ti le akẹkọọ mẹrin danu, wọn ni kawọn mẹfa miiran lọọ lo saa kan nile.Ninu atẹjade kan ti awọn alasẹ ileewe naa fi síta lỌjọruu, Wẹsidee, ọṣẹ yii, niluu Ilọrin, ni wọn ti ṣọ pe awọn ti le akẹkọọ mẹrin danu patapata, tawọn si tun le awọn mẹfa miiran pada sọdọ obi wọn fun saa kan gbako, fẹsun pe wọn gbe iwe wọle, atawọn iwa miiran to fara pẹ ẹ lasiko ti wọn n ṣe idanwo lọwọ ni saa to kọja. Iwa yii ni wọn lo ta ko ofin ileewe ọhun gẹgẹ bo ṣe wa ninu iwe ilewọ ti ileewe naa fun wọn nigba ti wọn wọle, ti iwe naa si kun fun oniruuru ofinOrukọ ati nọmba igbaniwọle awọn akẹkọọ mẹfa ti wọn ni ki wọn lọọ sinmi nile fun saa kan ni: Alabi Lukman Damilare ND19CECFT199 lati ẹka imọ ẹrọ Civil Engineering, Abdullateef Abiodun Ismail ND19COMFT601, lati ẹka imọ kọmputa Computer Science, Abdullateef Saheed Damola ND19COMFT491, imọ kọmputa, Shodiq Ayuba Ayinde, imọ kọmputa HND19EEEFT177 ẹka imọ nipa ina mọnamọna ElectElect Okesanjo Nafiu Kanyinsọla ND18AETFT023, imọ nipa eto ọgbin ati imọ ẹrọ nipa ayika Agricultural and Bio-Environmental Engineering, Yakub Wasilat Ọpẹyẹmi ND19ABEFT054, ni ẹka yii kan naa.Awọn akẹkọọ mẹrin ti wọn le danu patapata ni:Salami Ridwan Ọlalekan ND17BAMPT410 lati ẹka okoowo Business Administration, Agbabiaka Temidayọ Fausat ND19PADFT568, ẹka ẹkọ nipa aato ilu Public Administration, Ndanusa Alimi Shaaba HND19COMFT084, ẹka kọmputa Computer Science ati Adelodun Yusuf O. ND19BFFT061, ẹkọ nipa eto ifowopamọ ati inawo Banking and Fice. Awọn alasẹ ileewe naa ti waa gba wọn ni imọran pe ki wọn tẹle aṣẹ ileewe, naa ki wọn si takete si inu ọgba wọn. 